CELEX: 22009D0112
Language: sk
Date: 2009-10-22 00:00:00
Title: Rozhodnutie Spoločného výboru EHP č. 112/2009 z  22. októbra 2009 , ktorým sa mení a dopĺňa príloha XXI (Štatistika) k Dohode o EHP

17.12.2009   
            
            
               SK
            
            
               Úradný vestník Európskej únie
            
            
               L 334/13
            
         
      ROZHODNUTIE SPOLOČNÉHO VÝBORU EHP
   č. 112/2009
   z 22. októbra 2009,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 103/2009 z 25. septembra 2009 (1).
            
         
               (2)
            
            
               Nariadenie Európskeho parlamentu a Rady (ES) č. 1166/2008 z 19. novembra 2008 o štrukturálnych zisťovaniach fariem a zisťovaní metód poľnohospodárskej výroby a o zrušení nariadenia Rady (EHS) č. 571/88 (2) sa má začleniť do dohody.
            
         
               (3)
            
            
               Nariadenie (ES) č. 1166/2008 zrušuje nariadenie Rady (EHS) č. 571/88 (3) začlenené do dohody, a preto je potrebné odkaz naň v rámci dohody vypustiť,
            
         ROZHODOL TAKTO:
   Článok 1
   Znenie bodu 23 [nariadenie Rady (EHS) č. 571/88] prílohy XXI k dohode sa nahrádza takto:
   „32008 R 1166: Nariadenie Európskeho parlamentu a Rady (ES) č. 1166/2008 z 19. novembra 2008 o štrukturálnych zisťovaniach fariem a zisťovaní metód poľnohospodárskej výroby a o zrušení nariadenia Rady (EHS) č. 571/88 (Ú. v. EÚ L 321, 1.12.2008, s. 14).
   Ustanovenia nariadenia sa na účely tejto dohody vykladajú s týmito úpravami:
   
               a)
            
            
               Regionálny rozpis údajov podľa tohto nariadenia nie je záväzný pre štáty EZVO. Tieto štáty však zaručia veľkosť vzoriek umožňujúcu získať iný ako regionálny rozpis údajov, ktorý je reprezentatívny.
            
         
               b)
            
            
               Štáty EZVO nie sú povinné zbierať údaje o vykonávaní opatrení spojených s rozvojom vidieka, ktoré sú stanovené v nariadení (ES) č. 1698/2005.
            
         
               c)
            
            
               Toto nariadenie sa neuplatňuje na Lichtenštajnsko.“
            
         Článok 2
   Znenie nariadenia (ES) č. 1166/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 23. októbra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 22. októbra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 304, 19.11.2009, s. 21.
   
      (2)  Ú. v. EÚ L 321, 1.12.2008, s. 14.
   
      (3)  Ú. v. ES L 56, 2.3.1988, s. 1.
   
      (4)  Ústavné požiadavky neboli oznámené.